text: Sidste travløb i Billund
  10 december 2014 kl. 15.05
  Onsdag aften er der trav i Billund, og ifølge travdirektør i Billund er det sandsynligvis det sidste.
  Solen er næsten gået ned, når dagens travløb begynder i Billund onsdag klokken 15, og udsigterne for Billund Trav er mindst ligeså mørke.
  - Her mindre end tre uger til nytår er der endnu ikke en afklaring på væddeløbssportens store problemer. Og sker der ikke revolutionerende nyt indenfor for kort tid, kan dette være den allersidste løbsdag på Billund Trav, siger travdirektør, Christian Hundebøll, til programbladet i forbindelse med travløbene på onsdag.
  Til JydskeVestkysten oplyser Christian Hundebøll, at han forventer en afklaring af banens fremtid i næste uge. Og der skal ske noget drastisk, eller er det slut med trav i Billund.
  - Vi håber det ikke og vil kæmpe til sidste blodsdråbe, siger travdirektør, Christian Hundebøll.
  Travløbet på onsdag køres på det specielle et tidspunkt klokken 15 af hensyn til spillerne i Norge og Sverige.
  